
Jēkabpils novada Bērnu un jauniešu centrs
RĪCĪBAS PLĀNS  BEZPILOTA LIDAPARĀTU APDRAUDĒJUMA GADĪJUMOS

Izdoti saskaņā  ar Izglītības likuma 30. panta (1. daļu), MK noteikumu Nr. 474 “Kārtība, kādā nodrošināma Izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos” 9.1. punktu,  Jēkabpils novada pašvaldības 15.05.2026. Rīkojumu Nr.2.6.-8/26/490/D

I. Vispārīgie jautājumi
1. Šīs vadlīnijas un ieteikumi nosaka rīcību izglītības iestādēm un vecākiem bezpilota lidaparātu (turpmāk tekstā-BPLA) radīta apdraudējuma gadījumos.
2. Rīcības plāna mērķis ir nodrošināt izglītojamo un darbinieku drošību, organizēt savlaicīgu un koordinētu rīcību apdraudējuma situācijā, noteikt informācijas aprites un saziņas kārtību un mazināt panikas risku.
3. Par Rīcības plāna ieviešanu, aktualizēšanu un praktisko mācību organizēšanu atbild interešu izglītības iestādes direktors.

II. Vadlīnijas izglītības iestādei 

4. Sagatavošanās un rīcība adresē Brīvības ielā 258, Jēkabpils, Jēkabpils novads:

4.1.  Saimniecības daļas vadītājs regulāri apseko Jēkabpils novada BJC ēkas/-u plānu un aktuālo stāvokli, nosaka drošākās telpas, kuras tiek marķētas ar zīmi “Droša vieta” un organizē praktiskās mācības , ne retāk kā divas reizes mācību gadā;
4.2. Interešu izglītības pedagogi un jaunatnes darbinieki iepazīstina audzēkņus/jauniešus at rīcības kārtību un pārrunā evakuācijas maršrutus;
4.3. Tehniskais personāls nodrošina telpu pieejamību un palīdz pārvietošanās organizēšanā.
4.4.  Zvans 112 ārkārtas vienotajam tālrunim, ja tiek pamanīts aizdomīgs lidojošs objekts interešu izglītības iestādes tuvumā , neatkarīgi no tā, vai ir izsludināta bīstamība gaisa telpā vai nav.
4.5.  Apdraudējuma gadījumā, izmantojot mehānisko apziņošanas līdzekli- ruporu, brīdināt pedagogus, tehnisko personālu un izglītojamos par ārkārtas situāciju un nepieciešamību rīkoties. Teksts, kas tiks atskaņots ruporā: “Dronu apdraudējums, visiem doties uz drošajām vietām!” (tiek atkārtots 3 reizes ar 10 sekunžu starplaiku). Apdraudējuma gadījumā, izmantojot ruporu, var tikt  atskaņots signalizācijas trauksmes signāls. 
Saimniecības daļas vadītājs/administrācijas pārstāvis:
4.6.  Pēc signāla apziņošanas  pedagogi pārtrauc mācību procesu un visi pulcējas iestādes lielajā aktu zālē un kopīgi, organizēti dodas uz blakus ēkas Brīvības ielas 258a pagrabtelpām-patvertni. (var izvietot apmēram 50 cilvēkus);
4.7.  Dežurantei/administrācijas pārstāvim veikt izglītojamo un personāla reģistrāciju/uzskaiti;
4.8.  Saziņu ar audzēkņu vecākiem veic pulciņu pedagogi pulciņu WhatsApp grupās, informējot par bērnu drošību un turpmāko saziņu. Audzēkņu vecākiem nosūtāmais teksts: “Jēkabpils novada BJC saņemts paziņojums par dronu apdraudējumu, bērni pārvietoti uz drošām telpām, aicinām vecākus līdz trauksmes atsaukšanai pēc bērniem nedoties” Ja vecāks vēlas bērnu paņemt uz mājām, to dara pret parakstu.
4.9.  Stingri ievērot turpmākos atbildīgo dienestu norādījumus.

5. Sagatavošanās un rīcība adresēs: Nameja iela 16-78, Jēkabpils, Jēkabpils novads,
Bebru iela 8-7, Jēkabpils, Jēkabpils novads, Ziemeļu iela 22-3, Jēkabpils, Jēkabpils novads, Pils rajons 44, Jēkabpils, Jēkabpils novads. (BLK klubiņi)
5.0. Apdraudējuma gadījumā pedagogam/-iem nekavējoties brīdināt telpās esošos bērnus un citas klātesošās personas par ārkārtas situāciju un nepieciešamību rīkoties (izmantojot pieejamos apziņošanas līdzekļus);
5.1.  Pēc trauksmes signāla saņemšanas visiem  klātesošajiem organizēti pulcēties un doties uz drošāko vietu – ēkas koridoru, vannas istabu vai speciāli norādītām patvēruma telpām;
5.2.  Pedagogam veikt izglītojamo un personāla reģistrāciju/uzskaiti un sazināties ar vecākiem, informējot par to, ka bērni atrodas drošībā un  turpmāko saziņu. Ja vecāks vēlas bērnu paņemt uz mājām, to dara pret parakstu.
5.3.  Stingri ievērot turpmākos atbildīgo dienestu norādījumus.

6. Sagatavošanās un rīcība adresē Smilšu iela 2, Viesīte, Viesītes novads: 

6.1. Atbildīgais jaunatnes darbinieks sadarbībā ar Viesītes kultūras centra "Sēlija" vadītāju apseko Viesītes jauniešu telpas Smilšu ielā 2 un novērtē tās aktuālo stāvokli un drošību;
6.2. Apdraudējuma gadījumā nekavējoties brīdināt telpās esošos bērnus, jauniešus, tehnisko personālu un citas klātesošās personas par ārkārtas situāciju un nepieciešamību rīkoties (izmantojot pieejamos apziņošanas līdzekļus);
6.3. Pēc trauksmes signāla saņemšanas visi klātesošie organizēti pulcējas un dodas uz drošāko vietu – ēkas pagrabstāvu vai speciāli norādītām patvēruma telpām;
6.4. Jaunatnes darbinieks vai cits administrācijas pārstāvis veic visu evakuēto jauniešu un personāla reģistrāciju un precīzu uzskaiti, lai pārliecinātos, ka neviens nav palicis briesmās;
6.5. Jaunatnes darbinieks sadarbībā ar citām iesaistītajām pusēm operatīvi sazinās ar nepilngadīgo jauniešu vecākiem vai aizbildņiem, informējot viņus par bērnu drošību un turpmāko saziņas kārtību;
6.6. Visā krīzes situācijas laikā stingri ievērot turpmākos atbildīgo valsts un pašvaldības glābšanas dienestu norādījumus.

7. Sagatavošanās un rīcība Zaļā iela 6, Zasa, Jēkabpils novads: 
7.1. Jaunatnes darbinieks sadarbībā ar Zasas tautas nama vadītāju apseko ēku un novērtē stāvokli;
7.2. Apdraudējuma gadījumā brīdināt bērnus, jauniešus, tehnisko personālu un citas klātesošās personas par ārkārtas situāciju un nepieciešamību rīkoties;
7.3. Pēc apziņošanas visi pulcējas Zasas jauniešu telpās, Zasas tautas nama pagrabstāvā (var izvietot apmēram 80 cilvēkus);
7.4. Jaunatnes darbinieks sadarbībā ar Zasas tautas nama vadītāju veic klātesošo uzskaiti;
7.5. Jaunatnes darbinieks sadarbībā ar Zasas vidusskolu un klātesošajiem veic saziņu ar nepilngadīgo vecākiem/aizbildņiem, informējot par drošību un turpmāko saziņu;
7.6. Stingri ievērot turpmākos atbildīgo dienestu norādījumus.

8. Sagatavošanās un rīcība Liepu iela 14A, Atašiene, Jēkabpils novads: 
8.1. Atbildīgais jaunatnes darbinieks sadarbībā ar Atašienes pagasta pārvaldes saimniecības vadītāju apseko Atašienes jauniešu telpas un novērtē tās aktuālo stāvokli un drošību;
8.2. Apdraudējuma gadījumā nekavējoties brīdināt telpās esošos bērnus, jauniešus, tehnisko personālu un citas klātesošās personas par ārkārtas situāciju un nepieciešamību rīkoties (izmantojot pieejamos apziņošanas līdzekļus);
8.3. Pēc trauksmes signāla saņemšanas visi klātesošie organizēti pulcējas un dodas uz drošāko vietu – ēkas koridoru vai speciāli norādītām patvēruma telpām;
8.4. Jaunatnes darbinieks vai cits administrācijas pārstāvis veic visu evakuēto jauniešu un personāla reģistrāciju un precīzu uzskaiti, lai pārliecinātos, ka neviens nav palicis briesmās;
8.5. Jaunatnes darbinieks sadarbībā ar citām iesaistītajām pusēm operatīvi sazinās ar nepilngadīgo jauniešu vecākiem vai aizbildņiem, informējot viņus par bērnu drošību un turpmāko saziņas kārtību;
8.6. Visā krīzes situācijas laikā stingri ievērot turpmākos atbildīgo valsts un pašvaldības glābšanas dienestu norādījumus.

9. Sagatavošanās un rīcība adresē Skolas ielā 1A, Aknīstē, Jēkabpils novads:

   9.1. Struktūrvienības vadītāja apseko ēku, būves stāvokli;
9.2. Apdraudējuma gadījumā struktūrvienības vadītāja, izmantojot mehānisko apziņošanas  līdzekli - svilpi (3 signāli), brīdina pedagogus, tehnisko personālu un izglītojamos par ārkārtas situāciju un nepieciešamību rīkoties;
9.3.  Pēc signāla apziņošanas visi pulcējas iestādes 1.stāvā (kāpņu telpā) un kopīgi, organizēti uzturas ēkas visdrošākajā daļā. Darbiniekus norīko norobežot ārdurvis, atnest solus;
9.4.  Struktūrvienības vadītāja deleģē pedagogu veikt izglītojamo un personāla reģistrāciju/uzskaiti;
9.5.  Saziņu ar audzēkņu vecākiem veic pulciņu pedagogi, informējot par bērnu drošību un turpmāko saziņu;
9.6.  Stingri ievērot turpmākos atbildīgo dienestu norādījumus.

                              III Ieteikumi vecākiem BPLA apdraudējuma gadījumos

10. Ģimenē savlaicīgi pārrunāt iespējamos apdraudējumus un vienoties par skaidru rīcības plānu.
11. Ārkārtas situācijā saglabāt mieru, rīkoties pārdomāti un izvairīties no panikas.
12. Kamēr pastāv apdraudējums, nekādā gadījumā nedoties uz izglītības iestādi pakaļ bērniem-iestādes darbinieki parūpēsies par viņu drošību.
13. Sekot izglītības iestādes sniegtajai informācijai par situāciju, saziņas kārtību un drošākajām vietām izglītības iestādē.
14. Uzturēt regulāru saziņu ar izglītības iestādi izglītības iestādes noteiktajā kārtībā un izmantot oficiālos saziņas kanālus.
15. Pašiem atrast drošu vietu vai patvērumu un uzturēties tajā līdz turpmākajiem norādījumiem.
16. Ierobežot pārvietošanos un rūpīgi izvērtēt nepieciešamību doties ārpus drošās vietas.
17. Nodrošināt, ka bērns/jaunietis zina svarīgo kontaktinformāciju (vecāku tālruņa numurus, izglītības iestādi).
18. Vienoties ar bērnu/jaunieti par rīcību, ja saziņa uz laiku nav iespējama.
19. Sekot tikai  uzticamiem informācijas avotiem, neizplatīt nepārbaudītas ziņas.
20. Atturēties no izglītības iestādes vai notikuma vietas fotografēšanas, filmēšanas un šādas informācijas publicēšanas sociālajos tīklos.
21. Informēt izglītības iestādi par būtiskām izmaiņām-datiem par bērnu (piemēram, kontaktinformācijām vai personām, kas drīkst izņemt bērnu no iestādes).
22. Ievērot noteikto bērnu izņemšanas kārtību tikai pēc tam, kad izsludinātas apdraudējuma beigas.
23. Pēc krīzes pārrunāt notikušo  ar bērnu/jaunieti, uzklausīt viņa sajūtas un sniegt emocionālu atbalstu.
24. Ja nepieciešams, meklēt psiholoģisko palīdzību vai speciālista konsultāciju.
25. Regulāri pārskatīt un atjaunot ģimenes rīcības plānu BPLA apdraudējuma gadījumā.

IV Atbildīgās personas

26.   Direktors-vispārējā vadība, lēmumu pieņemšana, saziņa ar atbildīgajiem dienestiem.

27.    Direktora vietnieks, struktūrvienības vadītājs struktūrvienībā Aknīstē, izglītības metodiķi,  jaunatnes darbinieki-rīcības koordinēšana.

28.  Interešu izglītības pedagogi-audzēkņu drošība, uzskaite, saziņa ar vecākiem.

29. Dežurants-audzēkņu un pedagogus uzskaite patvēruma laikā.

30.  Saimniecības daļas vadītājs-tehniskais nodrošinājums.


	V Noslēguma jautājumi

31.  Rīcības plāns ir saistošs visiem interešu izglītības iestādes darbiniekiem un izglītojamiem.

32. Ar Rīcības plānu iepazīstina darbiniekus, izglītojamos un vecākus.


33. Rīcības plāns tiek pārskatīts ne retāk kā reizi gadā.

	Vārds
	Uzvārds

	Vecāku paraksts

